ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยหลักเกณฑ์วิธีการจัดทำโครงการจัดระบบน้ำเพื่อเกษตรกรรมและโครงการจัดรูปที่ดินตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๕๘ อาศัยอำนาจตามความในมาตรา๑๑ (๙) มาตรา ๑๘ และมาตรา ๓๑ แห่งพระราชบัญญัติจัดรูปที่ดินเพื่อเกษตรกรรม พ.ศ.๒๕๕๘ คณะกรรมการจัดรูปที่ดินกลางเห็นสมควรวางระเบียบว่าด้วยหลักเกณฑ์ วิธีการจัดทำโครงการจัดระบบน้ำเพื่อเกษตรกรรมและโครงการจัดรูปที่ดินไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการจัดทำโครงการจัดระบบน้ำเพื่อเกษตรกรรมหรือโครงการจัดรูปที่ดินตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้โครงการจัดระบบน้ำเพื่อเกษตรกรรม หมายความว่าโครงการจัดระบบชลประทานจากทางน้ำชลประทานหรือแหล่งน้ำอื่นใดไปใช้ประโยชน์ในพื้นที่ที่เหมาะสมแก่การทำเกษตรกรรมได้อย่างทั่วถึงรวมทั้งการจัดสร้างถนนหรือทางลำเลียงในไร่นาโครงการจัดรูปที่ดิน หมายความว่าโครงการดำเนินงานพัฒนาที่ดินที่ใช้เพื่อเกษตรกรรมให้สมบูรณ์ทั่วถึงที่ดินทุกแปลงเพื่อเพิ่มผลผลิตและลดต้นทุนการผลิตโดยการรวบรวมที่ดินหลายแปลงในบริเวณเดียวกันเพื่อวางผังจัดรูปที่ดินเสียใหม่การจัดระบบชลประทาน การจัดสร้างถนนหรือทางลำเลียงในไร่นา การปรับระดับพื้นที่ดินการบำรุงดิน การวางแผนการผลิตและการจำหน่ายผลผลิตการเกษตร รวมตลอดถึงการแลกเปลี่ยนการโอน การรับโอนสิทธิในที่ดิน การให้เช่าซื้อที่ดิน และการอื่น ๆ ที่เกี่ยวกับการจัดรูปที่ดินเพื่อเกษตรกรรมข้อ๔ เมื่อมีความประสงค์ให้มีการจัดระบบน้ำเพื่อเกษตรกรรมหรือการจัดรูปที่ดินในพื้นที่เกษตรกรรมใดให้สำนักงานจัดรูปที่ดินกลางจัดทำโครงการจัดระบบน้ำเพื่อเกษตรกรรมหรือโครงการจัดรูปที่ดินเสนอต่อคณะกรรมการจัดรูปที่ดินกลางเพื่อพิจารณาในกรณีที่คณะกรรมการจัดรูปที่ดินกลางพิจารณาเห็นสมควรให้มีการดำเนินโครงการในพื้นที่ใดให้เสนอต่อรัฐมนตรีว่าการกระทรวงเกษตรและสหกรณ์ เพื่อดำเนินการออกประกาศกำหนดแนวเขตสำรวจการจัดระบบน้ำเพื่อเกษตรกรรมหรือตราเป็นพระราชกฤษฎีกากำหนดเขตสำรวจการจัดรูปที่ดินในพื้นที่นั้นต่อไปแล้วแต่กรณีข้อ๕ การจัดทำโครงการจัดระบบน้ำเพื่อเกษตรกรรมต้องแสดงรายละเอียด ดังต่อไปนี้(๑)แนวเขตพื้นที่ที่ประสงค์จะให้มีการจัดระบบน้ำเพื่อเกษตรกรรมในแผนที่มาตรฐานมาตราส่วน ๑ : ๕๐,๐๐๐(๒)ตำแหน่งแหล่งน้ำและความเชื่อมโยงของแหล่งน้ำกับพื้นที่ที่จะดำเนินการจัดระบบน้ำเพื่อเกษตรกรรม(๓)จำนวนเจ้าของที่ดินที่ทำเกษตรกรรมในแนวเขตพื้นที่ที่ประสงค์จะดำเนินการจัดระบบน้ำเพื่อเกษตรกรรม(๔)ประเภทของการทำเกษตรกรรมในแนวเขตพื้นที่ที่ประสงค์จะดำเนินการจัดระบบน้ำเพื่อเกษตรกรรม(๕)ความเป็นไปได้ในด้านวิศวกรรม สังคม และความคุ้มค่าในการดำเนินการจัดระบบน้ำเพื่อเกษตรกรรม(๖)ประโยชน์ที่ชุมชนจะได้รับจากการจัดระบบน้ำเพื่อเกษตรกรรมข้อ๖ การจัดทำโครงการจัดรูปที่ดินต้องแสดงรายละเอียด ดังต่อไปนี้(๑) แนวเขตพื้นที่ที่ประสงค์จะให้มีการจัดรูปที่ดินในแผนที่มาตรฐานมาตราส่วน ๑ : ๕๐,๐๐๐(๒)ตำแหน่งแหล่งน้ำและความเชื่อมโยงของแหล่งน้ำกับพื้นที่ที่จะดำเนินการจัดรูปที่ดิน(๓)จำนวนเจ้าของที่ดินที่ทำเกษตรกรรมในแนวเขตพื้นที่ที่ประสงค์จะดำเนินการจัดรูปที่ดิน(๔)ประเภทของการทำเกษตรกรรม ในแนวเขตพื้นที่ที่ประสงค์จะดำเนินการจัดรูปที่ดิน(๕)ความเป็นไปได้ในด้านวิศวกรรม สังคม และความคุ้มค่า ในการดำเนินการจัดรูปที่ดิน(๖)ประโยชน์ที่ชุมชนจะได้รับจากการดำเนินการจัดรูปที่ดินข้อ๗ ให้หัวหน้าสำนักงานจัดรูปที่ดินกลางมีอำนาจในการออกคำสั่ง หรือวางระเบียบในการปฏิบัติงานเพื่อประโยชน์ในการดำเนินการให้เป็นไปตามระเบียบนี้ได้ ทั้งนี้เท่าที่ไม่ขัดหรือแย้งกับระเบียบนี้ประกาศ ณ วันที่ ๑๒เมษายน พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางวริญา/ปริยานุช/จัดทำ๒๑ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓๔ ง/หน้า ๓/๑๓ พฤษภาคม ๒๕๕๙